CELEX: 32019D2112
Language: lt
Date: 1575849600000
Title: Tarybos Sprendimas (BUSP) 2019/2112 2019 m. gruodžio 9 d. kuriuo iš dalies keičiamas Sprendimas (BUSP) 2017/2303 dėl paramos nuolatiniam JT Saugumo Tarybos rezoliucijos 2118 (2013) ir Cheminio ginklo uždraudimo organizacijos (ChGUO) vykdomosios tarybos Sprendimo EC-M-33/DEC.1 dėl Sirijos cheminių ginklų sunaikinimo įgyvendinimui, įgyvendinant ES kovos su masinio naikinimo ginklų platinimu strategiją

10.12.2019   
               
               
                  LT
               
               
                  Europos Sąjungos oficialusis leidinys
               
               
                  L 318/159
               
            
         TARYBOS SPRENDIMAS (BUSP) 2019/2112
         2019 m. gruodžio 9 d.
         kuriuo iš dalies keičiamas Sprendimas (BUSP) 2017/2303 dėl paramos nuolatiniam JT Saugumo Tarybos rezoliucijos 2118 (2013) ir Cheminio ginklo uždraudimo organizacijos (ChGUO) vykdomosios tarybos Sprendimo EC-M-33/DEC.1 dėl Sirijos cheminių ginklų sunaikinimo įgyvendinimui, įgyvendinant ES kovos su masinio naikinimo ginklų platinimu strategiją
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2017 m. gruodžio 12 d. Taryba priėmė Sprendimą (BUSP) 2017/2303 (1);
                  
               
                     (2)
                  
                  
                     Sprendimo (BUSP) 2017/2303 1 straipsnio 2 dalyje nurodytai veiklai vykdyti tame sprendime numatytas 12 mėnesių įgyvendinimo laikotarpis nuo 3 straipsnio 3 dalyje nurodyto finansavimo susitarimo sudarymo dienos;
                  
               
                     (3)
                  
                  
                     2018 m. gruodžio 10 d. Taryba priėmė Sprendimą (BUSP) 2018/1943 (2), kuriuo Sprendimo (BUSP) 2017/2303 įgyvendinimo laikotarpis pratęstas 12 mėnesių;
                  
               
                     (4)
                  
                  
                     2019 m. birželio 24 d. Cheminio ginklo uždraudimo organizacija (toliau – ChGUO), kuri yra atsakinga už Sprendimu (BUSP) 2017/2303 remiamo projekto techninį įgyvendinimą, paprašė Sąjungos leidimo pratęsti Sprendimo (BUSP) 2017/2303 įgyvendinimo laikotarpį 24 mėnesiams, kad jis iš viso truktų 48 mėnesius;
                  
               
                     (5)
                  
                  
                     2019 m. lapkričio 19 d. Taryba nusprendė, kad Sprendimo (BUSP) 2017/2303 įgyvendinimo laikotarpis turėtų būti pratęstas 24 mėnesiams ir iš viso truktų 48 mėnesius. Šis dar vienas Sprendimo (BUSP) 2017/2303 įgyvendinimo laikotarpio pratęsimas sudarytų sąlygas ChGUO toliau vykdyti to sprendimo 1 straipsnio 2 dalyje nustatytą veiklą pasibaigus 5 straipsnio 2 dalyje nurodytam galiojimo terminui ir pasiekti planuojamus tos veiklos tikslus, įskaitant ChGUO pajėgumų kovoti su cheminio ginklo naudojimo grėsme stiprinimą;
                  
               
                     (6)
                  
                  
                     prašomas Sprendimo (BUSP) 2017/2303 pakeitimas yra susijęs su jo 5 straipsnio 2 dalimi ir šio sprendimo priedo 8 skirsniu, kuriame turėtų būti pakeista nuoroda į projekto trukmę;
                  
               
                     (7)
                  
                  
                     Sprendimo (BUSP) 2017/2303 1 straipsnio 2 dalyje minima veikla, kaip konkrečiai nurodyta 2019 m. birželio 24 d. ChGUO pateiktame prašyme, galėtų būti toliau vykdoma neskiriant papildomų išteklių;
                  
               
                     (8)
                  
                  
                     todėl Sprendimas (BUSP) 2017/2303 turėtų būti iš dalies pakeistas atitinkamai pratęsiant jo galiojimo trukmę, kad būtų galima toliau vykdyti to sprendimo 1 straipsnio 2 dalyje nurodytą veiklą,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2017/2303 iš dalies keičiamas taip:
            
                        1)
                     
                     
                        5 straipsnio 2 dalis pakeičiama taip:
                        
                                    „2.
                                 
                                 
                                    Šis sprendimas nustoja galioti praėjus 48 mėnesiams po 3 straipsnio 3 dalyje nurodyto Komisijos ir ChGUO finansavimo susitarimo sudarymo dienos arba jis nustoja galioti praėjus šešiems mėnesiams po jo įsigaliojimo dienos, jei iki to laiko tas finansavimo susitarimas nebus sudarytas.“
                                 
                              
                  
                        2)
                     
                     
                        Priedo 8 skirsnio tekstas pakeičiamas taip:
                        „Numatoma trukmė
                        Numatoma, kad projektas truks 48 mėnesius.“
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2019 m. gruodžio 9 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  2017 m. gruodžio 12 d. Tarybos sprendimas (BUSP) 2017/2303 dėl paramos nuolatiniam JT Saugumo Tarybos rezoliucijos 2118 (2013) ir Cheminio ginklo uždraudimo organizacijos (ChGUO) vykdomosios tarybos Sprendimo EC-M-33/DEC.1 dėl Sirijos cheminių ginklų sunaikinimo įgyvendinimui, įgyvendinant ES kovos su masinio naikinimo ginklų platinimu strategiją (OL L 329, 2017 12 13, p. 55).
         
            (2)  2018 m. gruodžio 10 d. Tarybos sprendimas (BUSP) 2018/1943, kuriuo iš dalies keičiamas Sprendimas (BUSP) 2017/2303 dėl paramos nuolatiniam JT Saugumo Tarybos rezoliucijos 2118 (2013) ir Cheminio ginklo uždraudimo organizacijos (ChGUO) vykdomosios tarybos Sprendimo EC-M-33/DEC.1 dėl Sirijos cheminių ginklų sunaikinimo įgyvendinimui, įgyvendinant ES kovos su masinio naikinimo ginklų platinimu strategiją (OL L 314, 2018 12 11, p. 58).